พระราชกฤษฎีกาจัดตั้งเทศบาลเมืองบ้านโป่งจังหวัดราชบุรีพุทธศักราช ๒๔๗๘ ในพระปรมาภิไธยสมเด็จพระเจ้าอยู่หัวอานันทมหิดลคณะผู้สำเร็จราชการแทนพระองค์(ตามประกาศประธานสภาผู้แทนราษฎรลงวันที่ ๒๐สิงหาคม พุทธศักราช ๒๔๗๘)น.อ.อาทิตย์ทิพอาภา ร.น.เจ้าพระยายมราชพล.อ. เจ้าพระยาพิชเยนทรโยธินตราไว้ ณ วันที่๗ ธันวาคม พุทธศักราช ๒๔๗๘เป็นปีที่ ๒ในรัชกาลปัจจุบันโดยที่เห็นสมควรจัดตั้งท้องถิ่นซึ่งมีสภาพเป็นสุขาภิบาลท้องที่บ้านโป่งให้มีฐานะเป็นเทศบาลเมืองคณะผู้สำเร็จราชการแทนพระองค์ในพระปรมาภิไธยสมเด็จพระเจ้าอยู่หัว อาศัยอำนาจตามความในมาตรา ๔๒ วรรค ๒ และวรรค ๓แห่งพระราชบัญญัติจัดระเบียบเทศบาล พ.ศ. ๒๔๗๖ จึงให้ตราพระราชกฤษฎีกาขึ้นไว้ดังต่อไปนี้มาตรา ๑พระราชกฤษฎีกานี้ให้เรียกว่า พระราชกฤษฎีกาจัดตั้งเทศบาลเมืองบ้านโป่งจังหวัดราชบุรีพุทธศักราช ๒๔๗๘มาตรา ๒[๑] ให้ใช้พระราชกฤษฎีกานี้ตั้งแต่วันประกาศในราชกิจจานุเบกษาเป็นต้นไปมาตรา ๓ ให้จัดท้องถิ่นในจังหวัดราชบุรีตามเขตที่กำหนดไว้ในมาตรา ๔ ขึ้นเป็นเมืองมีฐานะเป็นเทศบาลเมือง มีนามว่า เทศบาลเมืองบ้านโป่งจังหวัดราชบุรีมาตรา ๔ ให้กำหนดเขตเทศบาลเมืองบ้านโป่ง จังหวัดราชบุรีไว้ดังนี้ คือด้านเหนือจากหลักเขตหมายเลขที่ ๑ ซึ่งตั้งอยู่บนฝั่งแม่น้ำแม่กลองฝั่งตะวันออกตรงมุมเขตค่ายหลวงบ้านโป่งด้านตะวันตกเฉียงใต้เลียบริมคูเขตค่ายหลวงบ้านโป่งด้านใต้ ไปทิศตะวันออก จดหลักเขตหมายเลขที่ ๒ที่ริมคูนี้ ตรงที่ตัดกับฟากตะวันตกของถนนสายที่สิบแปดจากหลักเขตที่๒ เป็นเส้นตรงข้ามถนนสายที่สิบแปดและเป็นมุมฉากกับถนนนี้ ไปทิศตะวันออกจดหลักเขตหมายเลขที่ ๓ ซึ่งห่างจากฟากตะวันออกของถนนสายที่สิบแปด ๑๒๐ เมตร(วัดจากขอบถนนถึงหลัก ๓)ด้านตะวันออกจากหลักเขตที่ ๓ เป็นเส้นขนานและห่างจากฟากตะวันออกของถนนสายที่สิบแปด ๑๒๐ เมตรไปทิศใต้ จดหลักเขตหมายเลขที่ ๔ บนเส้นขนานนี้ซึ่งห่างจากฟากเหนือของถนนทรงพลไปทิศเหนือ ๑๒๐ เมตร (วัดจากขอบถนนถึงหลักเขตที่ ๔)จากหลักเขตที่๔ เป็นเส้นขนานและห่างจากฟากเหนือของถนนทรงพล ๑๒๐ เมตร ไปทิศตะวันออก จดหลักเขตหมายเลขที่๕ บนเส้นขนานนี้ ที่ตัดกับฟากตะวันตกของทางเดินไปบ้านใหม่จากหลักเขตที่๕ เลียบริมทางเดินไปบ้านใหม่ไปทิศใต้จดหลักเขตหมายเลขที่ ๖ ที่ฟากทางเดินนี้บนฟากเหนือของถนนทรงพลจากหลักเขตที่๖ เป็นเส้นตรงข้ามถนนทรงพลไปทิศใต้จดหลักเขตหมายเลขที่ ๗ บนเส้นตรงนี้ ตรงที่ตัดกับเส้นฉากกับทางรถไฟจากหลักกิโลเมตรที่ ๖๘ ไปทิศตะวันออก ๑๒๐ เมตรด้านใต้จากหลักเขตที่ ๗ ขนานและห่างจากทางรถไฟไปทิศตะวันออก ๑๒๐ เมตร ไปทิศใต้ จดหลักเขตหมายเลขที่๘ บนเส้นขนานนี้ ที่คลองบ้านโป่งฝั่งเหนือจากหลักเขตที่๘ เลียบริมคลองบ้านโป่งฝั่งเหนือไปทิศตะวันตกจดหลักเขตหมายเลขที่ ๙บนศูนย์กลางทางรถไฟจากหลักเขตที่๙ ตามศูนย์กลางทางรถไฟ ไปทิศใต้จดหลักเขตหมายเลขที่ ๑๐ บนศูนย์กลางทางรถไฟนี้ที่คลองวัดบ้านโป่งฝั่งเหนือด้านตะวันตกจากหลักเขตที่ ๑๐ เลียบริมคลองวัดบ้านโป่งฝั่งเหนือ ไปทิศเหนือ จดหลักเขตหมายเลขที่๑๑ ที่ปากคลองวัดบ้านโป่งจากหลักเขตที่๑๑ เลียบริมแม่น้ำแม่กลองฝั่งตะวันออกไปทิศเหนือ จดหลักเขตที่ ๑ดังปรากฏในแผนผังท้ายพระราชกฤษฎีกานี้ตามเส้นแนวเขตดังกำหนดไว้ในวรรคก่อนให้มีหลักย่อยปักไว้เป็นระยะ เพื่อแสดงแนวเขตด้วยตามควรมาตรา ๕ ที่ดินหรือโรงเรือนสิ่งปลูกสร้างของผู้ใดเหลื่อมล้ำเข้ามาในเส้นเขตที่กำหนดไว้ในมาตรา๔ แม้แต่ส่วนหนึ่งส่วนใดให้ถือว่าที่ดินซึ่งติดต่อเป็นผืนเดียวกันนั้นหรือโรงเรือนสิ่งปลูกสร้างนั้น ๆอยู่ในเขตเทศบาลเต็มทุกส่วนมาตรา ๖ให้โอนบรรดาทรัพย์สินตลอดจนสิทธิและหน้าที่ของสุขาภิบาลท้องที่บ้านโป่งเป็นของเทศบาลเมืองบ้านโป่งจังหวัดราชบุรี ตามมาตรา ๖๔ แห่งพระราชบัญญัติจัดระเบียบเทศบาล พ.ศ. ๒๔๗๖มาตรา ๗ให้รัฐมนตรีว่าการกระทรวงมหาดไทยมีหน้าที่รักษาการให้เป็นไปตามพระราชกฤษฎีกานี้ผู้รับสนองพระบรมราชโองการ(ตามมติคณะรัฐมนตรี)พระยานิติศาสตร์ไพศาลย์รัฐมนตรี[เอกสารแนบท้าย]๑. แผนที่ท้ายพระราชกฤษฎีกาจัดตั้งเทศบาลเมืองบ้านโป่งจังหวัดราชบุรี พุทธศักราช ๒๔๗๘(ดูข้อมูลจากภาพกฎหมาย)ศิริยา/พิมพ์๑๒ธันวาคม ๒๕๔๙วาทินี/ผู้จัดทำ๑๒ธันวาคม ๒๕๔๙ศรินรัตน์/ปรับปรุง๒๖มีนาคม ๒๕๖๓อรญา/ตรวจ๒๓ เมษายน๒๕๖๓[๑] ราชกิจจานุเบกษาเล่ม ๕๒/-/หน้า ๑๗๘๕/๑๐ ธันวาคม ๒๔๗๘